Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 1013

2. A Kombinált Nómenklatúra bármely vtsz.-a esetében a „használt jármű” olyan járművet jelent, amelyet már legalább egyszer forgalomba helyeztek. 87.01 Vontató (a 87.09 vtsz. alá tartozó vontató kivételével) 8701 10 10 és 8701 10 90 Egytengelyes kerti traktor Ezen alszámok alá a 87.01 vtsz. HR Magyarázatainak hatodik és hetedik bekezdésében felsorolt eszközök tartoznak, beleértve az egytengelyes kerti traktort is. Az ilyen típusú traktorokat főként kertészetekben használják. Az egytengelyes kerti traktorhoz szánt cserélhető eszközöket (ekét, boronát stb.) külön kell osztályozni, még akkor is, ha fel vannak szerelve az egytengelyes kerti traktorra. Ha azonban a munkaeszközöket vagy a szerszámokat állandó jelleggel rögzítették a motorral felszerelt alvázhoz, és az utóbbival egy szerkezeti egységet alkotnak, ezt az összeállítást a munkavégző rész vtsz.-a alá kell osztályozni. Ez vonatkozik a motoros ekére és a motoros kultivátorra is (84.32 vtsz.). 8701 30 10 Sípályakarbantartó (ratrak) Ide tartozik az olyan traktorszerű, igen széles nyomtávú jármű, az úgynevezett sípályakarbantartó, amely a sípályák lejtőinek elegyengetésére és lesimítására szolgál. Az ilyen típusú járművekre történő felszerelésre szánt szerszámokat és munkagépeket, mint cserélhető eszközöket (tolólapot, forgó hógyalut stb.) a saját vámtarifaszámuk alá kell osztályozni, akkor is, ha a járművel együtt hozzák be, akár felszerelték arra, akár nem. 8701 90 11— 8701 90 50 Mezőgazdasági vontató (az egytengelyes kerti traktor kivételével) és kerekes erdei vontató Ide tartoznak a legalább háromkerekű mező- vagy erdőgazdasági vontatók, amelyeket szerkezeti felépítésük és felszereltségük alapján mezőgazdasági, kertészeti vagy erdőgazdasági felhasználásra szántak. Az ilyen járművek maximális sebessége korlátozott (országúton általában 25 km/h vagy az alatti). A mezőgazdasági vontatókat általában hidraulikus szerkezettel szerelik fel, amelynek segítségével lehet a mezőgazdasági eszközöket, ekét boronát stb.) felemelni, illetve leereszteni, valamint meghajtási lehetősége van más gépek és eszközök működtetésére, illetve — vontatóhoroggal — pótkocsi vontatására. Elláthatják még rakodóberendezés (széna- vagy tárgyarakodó stb.) működtetésére alkalmas hidraulikus eszközzel is, amelyek ilyenkor tartozékoknak tekinthetők. Ide tartoznak a különleges felépítésű mezőgazdasági vontatók, mint pl. a megemelt alvázú vontató, amelyet szőlőskertekben és faiskolákban használnak, a hegyi vontató és a talajművelő eszközöket vontató traktor. A cserélhető eszközöket még akkor is saját vtsz.-uk (84.32, 84.33 vtsz. stb.) alá kell osztályozni, ha a vámkezeléskor azokat rászerelték a vontatóra. Az erdőgazdasági vontató további jellegzetessége, hogy állandó jelleggel csörlőt szereltek rá a rönkök vontatására. Az árucsoporthoz tartozó Megjegyzések (2) pontja értelmében az idetartozó vontatókon lehetnek bizonyos módosítások, amelyek révén lehetővé válik, hogy rendeltetés szerinti használatukkal összhangban mezőgazdasági vagy erdőgazdasági eszközöket, szerszámokat, műtrágyát vagy vetőmagvakat stb. tudjanak magukkal vinni. Nem osztályozható ide az üléses fűnyíró (néha „kerti traktornak” is nevezik), amelyet állandó vágófejjel láttak el és egyetlen meghajtó kimenete van csupán, kizárólag a vágóberendezés működtetésére (lásd a 84.33 vtsz. magyarázatát). 8701 90 90 Más Ezen alszám alá tartozik:

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes